**ASMENS DUOMENŲ TVARKYMO SUSITARIMAS**

2024 m. \_\_\_\_\_\_\_\_\_ mėn. \_\_\_ d.

Vilnius

**Valstybinė skaitmeninių sprendimų agentūra**, juridinio asmens kodas 188772433 (toliau – Klientas), kurio registracijos buveinės adresas Konstitucijos pr. 15-89, LT-09319, Vilnius, atstovaujamas direktoriaus Tomo Misevičiaus, veikiančio pagal Informacinės visuomenės plėtros komiteto nuostatus, patvirtintus Lietuvos Respublikos ekonomikos ir inovacijų ministro 2018 m. spalio 1 d. įsakymu Nr. 4-593 „Dėl Informacinės visuomenės plėtros komiteto nuostatų patvirtinimo, iš vienos pusės,

ir

**\_\_\_\_\_\_\_\_\_\_\_\_\_\_\_\_\_\_\_\_\_\_**, juridinio asmens kodas \_\_\_\_\_\_\_\_\_\_\_\_\_\_\_\_, buveinės adresas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, duomenys apie šį juridinį asmenį kaupiami ir saugomi Lietuvos Respublikos Juridinių asmenų registre, atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal įmonės įstatus (toliau – Duomenų subtvarkytojas arba Paslaugų Tiekėjas), iš kitos pusės, toliau kartu vadinami Šalimis, o kiekvienas atskirai – Šalimi, atsižvelgiant į tai, kad:

* Šalys sudarė Skaitmeninių paslaugų katalogo sukūrimo paslaugų sutartį (toliau – Paslaugų sutartis), kurios pagrindu Šalys susitarė dėl Valstybės informacinių išteklių sąveikumo platformos (toliau – VIISP) Skaitmeninių paslaugų katalogo sukūrimo  paslaugas Klientui ta sudėtimi bei apimtimi, kuri nustatyta Paslaugų sutartyje,
* pagal aukščiau paminėtą Paslaugų sutartį Duomenų subtvarkytojui gali būti suteikta prieiga prie Asmens duomenų, kurių tvarkytoju yra VIISP paslaugų teikėjas, o valdytoju/-ais yra VIISP paslaugų gavėjas/-ai (toliau – Duomenų valdytojas),
* Duomenų tvarkytojas šiuo Susitarimu paveda Duomenų subtvarkytojui tvarkyti Asmens duomenis Duomenų valdytojo/-jų vardu pagal žemiau nurodytas sąlygas,

vadovaudamosi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas),susitarė dėl šių Asmens duomenų tvarkymo sąlygų (toliau – Susitarimas), kurias sudaro Susitarime nurodyti priedai ir kiti Susitarimo galiojimo laikotarpiu šalių tarpusavio susitarimu suderinti dokumentai.

**I SKYRIUS**

**SUSITARIMO OBJEKTAS**

1. Susitarimu įgyvendinant Reglamento 28 straipsnio 3 dalį, nustatomos Duomenų tvarkytojo ir Duomenų subtvarkytojo teisės bei pareigos, Duomenų valdytojo vardu tvarkant asmens duomenis. Susitarimu siekiama apsaugoti duomenų subjektų teises, mažinti konkrečią Asmens duomenų apsaugos riziką ir užtikrinti Duomenų tvarkytojo ir Duomenų subtvarkytojo santykių bei atitinkamų teisių ir pareigų aiškumą.
2. Duomenų subtvarkytojas tvarkys asmens duomenis Duomenų valdytojo vardu vadovaujantis Paslaugų sutartimi ir jos pagrindu teikdamas Duomenų tvarkytojui Paslaugų sutartyje nurodytas paslaugas (toliau – Paslaugos).
3. Prie Susitarimo pridedami 4 priedai, kurie yra neatsiejama Susitarimo dalis:
   1. Susitarimo 1 priede pateikiama informacija apie Asmens duomenų tvarkymą, įskaitant tvarkymo tikslą ir pobūdį, Asmens duomenų rūšis, Duomenų subjektų kategorijas ir tvarkymo trukmę;
   2. Susitarimo 2 priede pateikiami Duomenų tvarkytojo nurodymai, susiję su Asmens duomenų tvarkymu, minimalios saugumo priemonės, kurias turi įgyvendinti Duomenų subtvarkytojas, ir tai, kaip turi būti atliekamas Duomenų subtvarkytojo auditas.
   3. Susitarimo 3 priede pateikiami Duomenų tvarkytojo ir Duomenų subtvarkytojo atsakingi asmenys, su kuriais bus susiekiama Asmens duomenų saugumo pažeidimų ir pagalbinių duomenų tvarkytojų pasitelkimo klausimais.
   4. Susitarimo 4 priede pateikiamos Duomenų tvarkytojo sąlygos, kuriomis vadovaujantis duomenų subtvarkytojai galės pasitelkti kitus duomenų tvarkytojus (toliau – pagalbinis duomenų tvarkytojas), ir Duomenų tvarkytojo įgaliotų pagalbinių duomenų tvarkytojų sąrašas. Susitarimo 4 priedas pildomas tik tada, Jeigu Duomenų subtvarkytojas pagal Pagrindinę sutartį pasitelkia kitus ūkio subjektus (subtiekėjus) Pagrindinei sutarčiai vykdyti, ir šie ūkio subjektai (subtiekėjai) tvarkys Duomenų valdytojo duomenis ir bus pagalbiniai duomenų tvarkytojai.
4. Ši Susitarimas neatleidžia Duomenų subtvarkytojo nuo pareigų, kurios Duomenų subtvarkytojui taikomos pagal Reglamentą ar kitus teisės aktus.

**II SKYRIUS**

**DUOMENŲ TVARKYTOJO ĮSIPAREIGOJIMAI**

1. Duomenų tvarkytojas įsipareigoja:
   1. užtikrinti, kad, vadovaujantis Reglamento 24 straipsniu, Asmens duomenys būtų tvarkomi laikantis Reglamento, kitų Asmens duomenų apsaugą reglamentuojančių Europos Sąjungos ar Lietuvos Respublikos teisės aktų ir šios Susitarimo;
   2. priimti sprendimus dėl Asmens duomenų tvarkymo tikslų ir priemonių;
   3. užtikrinti, kad Asmens duomenų tvarkymas, kurį Duomenų subtvarkytojui pavesta atlikti, turėtų teisinį pagrindą;
   4. Konsultuoti subtvarkytoją jam patikėtų asmens duomenų tvarkymo klausimais;
   5. Užtikrinti saugų asmens duomenų perdavimą subtvarkytojui, jei atsižvelgiant į asmens duomenų tvarkymo pobūdį asmens duomenys turi būti perduoti.

**III SKYRIUS**

**DUOMENŲ SUBTVARKYTOJO ĮSIPAREIGOJIMAI**

1. Duomenų subtvarkytojas įsipareigoja:
   1. tvarkyti Asmens duomenis tik pagal Duomenų valdytojo ir/ar Duomenų tvarkytojo pateiktus dokumentais įformintus nurodymus, išskyrus atvejus, kai to reikalaujama pagal Europos Sąjungos ar Lietuvos Respublikos teisės aktus, kurie yra taikomi Duomenų subtvarkytojui. Tokie nurodymai pateikti Susitarimo 1 ir 2 prieduose. Duomenų valdytojas ir/ar Duomenų tvarkytojas taip pat gali pateikti tolesnius nurodymus viso Asmens duomenų tvarkymo metu, tačiau tokie su Susitarimu susiję nurodymai visada turi būti pagrįsti dokumentais;
   2. nedelsiant informuoti Duomenų tvarkytoją ir Duomenų valdytoją, jei Duomenų valdytojo ir/ar Duomenų tvarkytojo nurodymai, Duomenų subtvarkytojo nuomone, prieštarauja Reglamentui arba kitiems Asmens duomenų apsaugą reglamentuojantiems Europos Sąjungos ar Lietuvos Respublikos teisės aktams;
   3. tvarkyti su visų kategorijų su Asmens duomenų tvarkymo veikla, vykdoma Duomenų valdytojo vardu, susijusius įrašus. Ši pareiga taikoma kiekvienam Duomenų subtvarkytojui ir, kai taikoma, Duomenų subtvarkytojo atstovui pagal Reglamento 30 straipsnio 2 dalį.
   4. esant Duomenų valdytojo ir/ar Duomenų tvarkytojo rašytiniam leidimui ir sutarties pasirašymo metu suderintam pasitelkiamų pagalbinių Duomenų tvarkytojų sąrašui (4 priedas), pasitelkti kitą pagalbinį Duomenų tvarkytoją, sutartimi nustačius tuos pačius įsipareigojimus, kaip ir šiame punkte Duomenų subtvarkytojui nustatyti įsipareigojimai, įskaitant įsipareigojimą tinkamomis techninėmis ir organizacinėmis priemonėmis užtikrinti duomenų apsaugą, vadovaujantis Reglamentu (ES) 2016/679 ir kitais duomenų tvarkymą reglamentuojančiais teisės aktais.
   5. Turėti raštu patvirtintą Asmens duomenų apsaugos politiką ir kitus ją įgyvendinančius dokumentus, patvirtinančius Duomenų tvarkytojo vykdomos asmens duomenų tvarkymo veiklos atitiktį teisės aktuose įtvirtintiems asmens duomenų apsaugos reikalavimams.
   6. Pagal šią sutartį perduodamus tvarkyti asmens duomenis pavesti tvarkyti tik asmenims, kurie yra tinkamai apmokyti ir supažindinti su asmens duomenų apsaugos reikalavimais, taip pat yra supažindinti su šiame susitarime nustatytais reikalavimais.
2. Tuo atveju, jei, Duomenų subtvarkytojo nuomone, Duomenų valdytojo ir/ar Duomenų tvarkytojo nurodymai pažeidžia Reglamentą ar kitus Asmens duomenų apsaugą reglamentuojančius Europos Sąjungos ar Lietuvos Respublikos teisės aktus, jis turi nedelsiant apie tai raštu informuoti Duomenų valdytoją ir Duomenų tvarkytoją. Duomenų valdytojas ir Duomenų tvarkytojas, gavęs minėtą Duomenų subtvarkytojo pranešimą, pakeičia savo nurodymus arba raštu motyvuotai atsako Duomenų subtvarkytojui, kodėl tai nėra daroma.

**IV SKYRIUS**

**KONFIDENCIALUMAS**

1. Duomenų subtvarkytojas prieigą prie Duomenų valdytojo vardu tvarkomų Asmens duomenų suteikia tik tiems asmenims, kuriems vadovauja Duomenų subtvarkytojas ir kurie yra įpareigoti laikytis konfidencialumo arba kuriems taikoma teisinė konfidencialumo pareiga, ir tik tuo atveju, jei jiems būtina su jais susipažinti. Asmenų, kuriems suteikta prieiga prie Asmens duomenų, sąrašas turi būti periodiškai peržiūrimas ne rečiau kaip kartą per 6 mėnesius. Vadovaujantis šia peržiūra, tokia prieiga prie Asmens duomenų panaikinama, jei tokia prieiga nebereikalinga, todėl Asmens duomenys nebegalės būti prieinami tiems asmenims. Pasikeitus asmenų, kurie tvarko Asmens duomenis, pareigoms, jų prieigos teisės prie Duomenų valdytojo Asmens duomenų panaikinamos ne vėliau nei paskutinę jų darbo su jiems patikėtais Duomenų valdytojo Asmens duomenimis dieną, o tuo atveju, jei nutrūksta Duomenų subtvarkytojo ir jo darbuotojo darbo santykiai – ne vėliau nei paskutinę tokio darbuotojo darbo dieną.
2. Duomenų subtvarkytojas Duomenų valdytojo ir/ar Duomenų tvarkytojo prašymu įrodo, kad asmenims, kuriems vadovauja Duomenų subtvarkytojas ir kuriems pavesta tvarkyti Asmens duomenis, taikoma Susitarimo 8 punkte nurodyta konfidencialumo pareiga.

**V SKYRIUS**

**DUOMENŲ TVARKYMO SAUGUMAS**

1. Vadovaujantis Reglamento 32 straipsniu, atsižvelgdamas į techninių galimybių išsivystymo lygį, įgyvendinimo sąnaudas bei duomenų tvarkymo pobūdį, aprėptį, kontekstą ir tikslus, taip pat duomenų tvarkymo keliamus įvairios tikimybės ir rimtumo pavojus fizinių asmenų teisėms ir laisvėms, Duomenų valdytojas, Duomenų subtvarkytojas ir Duomenų tvarkytojas įgyvendina tinkamas technines ir organizacines priemones, kad būtų užtikrintas pavojų atitinkančio lygio saugumas.
2. Duomenų valdytojas ir Duomenų tvarkytojas įvertina fizinių asmenų teisėms ir laisvėms galinčią kilti riziką tvarkant asmens duomenis ir įgyvendina priemones šiai rizikai sumažinti. Priklausomai nuo jų tinkamumo, priemonės gali būti šios:
   1. Asmens duomenų pseudonimizavimas ir (ar) šifravimas;
   2. galimybė užtikrinti nuolatinį duomenų tvarkymo sistemų ir paslaugų konfidencialumą, vientisumą, prieinamumą ir atsparumą;
   3. galimybė laiku atkurti prieinamumą ir prieigą prie Asmens duomenų, įvykus fiziniam ar techniniam incidentui;
   4. techninių ir organizacinių priemonių, užtikrinančių duomenų tvarkymo saugumą, nuolatinio testavimo, tikrinimo ir įvertinimo procesas.
3. Pagal Reglamento 32 straipsnį Duomenų subtvarkytojas, nepriklausomai nuo Duomenų valdytojo ar Duomenų tvarkytojo, taip pat įvertina duomenų tvarkymo riziką, galinčią kilti fizinių asmenų teisėms ir laisvėms, ir įgyvendina priemones šiai rizikai sumažinti. Šiuo tikslu Duomenų valdytojas ir/ar Duomenų tvarkytojas Duomenų subtvarkytojui pateikia visą informaciją, reikalingą tokiai rizikai nustatyti ir įvertinti.
4. Duomenų subtvarkytojas padeda Duomenų tvarkytojui užtikrinti Duomenų valdytojo pareigų pagal Reglamento 32 straipsnį vykdymą, teikdamas *inter alia* Duomenų tvarkytojui informaciją apie technines ir organizacines priemones, kurias Duomenų subtvarkytojas jau įgyvendino pagal Reglamento 32 straipsnį kartu su visa kita informacija, reikalinga Duomenų tvarkytojui įvykdyti Duomenų tvarkytojo pareigas pagal Reglamento 32 straipsnį.
5. Jei kyla grėsmė Asmens duomenų saugumui, Duomenų tvarkytojas Susitarimo 2 priede nurodo papildomas priemones, kurias būtina įgyvendinti, o Duomenų subtvarkytojas turi įgyvendinti papildomas priemones ir tas, kurias jau įgyvendino pagal Reglamento 32 straipsnį. Duomenų valdytojas ir/ar Duomenų tvarkytojas turi teisę gauti šių priemonių taikymo, Duomenų subtvarkytojui tvarkant Duomenų valdytojo ir/ar Duomenų tvarkytojo pateiktus asmens duomenis, įrodymus.

**VI SKYRIUS**

**PAGALBINIŲ DUOMENŲ TVARKYTOJŲ PASITELKIMAS**

1. Jeigu Duomenų subtvarkytojas pagal Pagrindinę sutartį pasitelkia kitus ūkio subjektus (subtiekėjus) Pagrindinei sutarčiai vykdyti, ir šie ūkio subjektai (subtiekėjai) tvarkys Duomenų valdytojo duomenis ir bus pagalbiniai Duomenų tvarkytojai,  jie pasitelkiami šiame skyriuje nustatyta tvarka. Jeigu tokios teisės Duomenų subtvarkytojas pagal Paslaugų sutartį neturi, pagalbinių Duomenų tvarkytojų pasitelkti negali ir skyriaus 16 – 21 p. nuostatos nėra taikomos.
2. Duomenų subtvarkytojas turi laikytis Reglamento 28 straipsnio 2 ir 4 dalyse nurodytų reikalavimų, kad galėtų pasitelkti pagalbinį Duomenų tvarkytoją.
3. Šio Susitarimo vykdymui Duomenų subtvarkytojas pasitelkia pagalbinį Duomenų tvarkytoją informavus Duomenų tvarkytoją raštu ir gavus išankstinį rašytinį Duomenų valdytojo/valdytojų leidimą. Duomenų subtvarkytojas raštu kreipiasi į Duomenų tvarkytoją su prašymu dėl pagalbinio Duomenų tvarkytojo pasitelkimo ar pakeitimo, prieš 15 darbo dienas. Negavus Duomenų tvarkytojo sutikimo per 15 darbo dienas, laikoma kad Duomenų tvarkytojas nesutinka su naujo pagalbinio Duomenų tvarkytojo pasitelkimu. Duomenų subtvarkytojo iki šio Susitarimo pasirašymo dienos įgaliotų pagalbinių Duomenų tvarkytojų sąrašas pateikiamas Susitarimo 4 priede.
4. Kai Duomenų subtvarkytojas konkrečiai duomenų tvarkymo veiklai Duomenų valdytojo vardu atlikti pasitelkia pagalbinį Duomenų tvarkytoją, sutartimi ar kitu teisės aktu pagal Europos Sąjungos ar Lietuvos Respublikos teisę, tam pagalbiniam Duomenų tvarkytojui nustatomos tos pačios duomenų apsaugos prievolės, kaip ir prievolės, nustatytos Susitarime ar kitame teisės akte, visų pirma prievolė pakankamai užtikrinti, kad tinkamos techninės ir organizacinės priemonės bus įgyvendintos tokiu būdu, kad duomenų tvarkymas atitiktų Susitarimo ir Reglamento reikalavimus.
5. Sutarties su pagalbiniu Duomenų tvarkytoju kopija ir jos vėlesni pakeitimai Duomenų valdytojo ir/ar Duomenų tvarkytojo prašymu pateikiami atitinkamai Duomenų valdytojui ir/ar Duomenų tvarkytojui, tokiu būdu suteikiant Duomenų valdytojui ir/ar Duomenų tvarkytojui galimybę įsitikinti, kad pagalbiniam Duomenų tvarkytojui būtų taikomos tos pačios duomenų apsaugos prievolės, kaip yra nustatyta Susitarime. Tais atvejais, kai Duomenų subtvarkytojo ar jo pasitelkto pagalbinio Duomenų tvarkytojo atliekamas duomenų tvarkymas dėl techninių ar organizacinių pagalbinių Duomenų tvarkytojo taikomų priemonių gali turėti įtakos Susitarime ar jos prieduose nurodytiems Duomenų valdytojo ir/ar Duomenų tvarkytojo nurodymams arba tvarkomų Asmens duomenų apsaugos lygiui, Duomenų subtvarkytojas privalo Duomenų valdytojui ir/ar Duomenų tvarkytojui pateikti sutarties su pagalbiniu Duomenų tvarkytoju kopiją savo iniciatyva. Duomenų valdytojui ir/ar Duomenų tvarkytojui nėra privaloma pateikti sutarties dalių, susijusių su verslo klausimais, kurie nedaro įtakos su pagalbiniu Duomenų tvarkytoju sudarytos sutarties teisinėms asmens duomenų apsaugos sąlygoms.
6. Jei Duomenų subtvarkytojo Duomenų valdytojo asmens duomenų tvarkymui pasitelkti pagalbiniai Duomenų tvarkytojai pasitelkia kitus pagalbinius Duomenų tvarkytojus, Duomenų subtvarkytojas turi užtikrinti, kad jų pasitelkimui būtų taikomos Susitarimo 16-19, 24, 39 punktuose nustatytos sąlygos.
7. Jei pagalbinis Duomenų tvarkytojas ar jo pasitelktas kitas pagalbinis Duomenų tvarkytojas nevykdo Asmens duomenų apsaugos prievolių, Duomenų subtvarkytojas, su kuriuo sudarytas šis Susitarimas, išlieka visiškai atsakingas Duomenų valdytojui ir Duomenų tvarkytojui už visų pagalbinių Duomenų tvarkytojų prievolių vykdymą. Tai nedaro įtakos Duomenų subjektų teisėms pagal Reglamentą, ypač Reglamento 79 ir 82 straipsniuose numatytoms teisėms, Duomenų valdytojo, Duomenų tvarkytojo ir Duomenų subtvarkytojo, įskaitant pagalbinių Duomenų tvarkytojų atžvilgiu.

**VII SKYRIUS**

**DUOMENŲ PERDAVIMAS Į TREČIĄSIAS VALSTYBES ARBA TARPTAUTINĖMS ORGANIZACIJOMS**

1. Duomenų subtvarkytojas Asmens duomenis gali perduoti[[1]](#footnote-1) į trečiąsias valstybes ar tarptautinėms organizacijoms tik gavęs Duomenų valdytojo ir/ar Duomenų tvarkytojo dokumentais įformintus nurodymus ir laikydamasis Reglamento V skyriaus reikalavimų.
2. Jei Asmens duomenis trečiosioms valstybėms ar tarptautinėms organizacijoms reikia perduoti pagal Europos Sąjungos ar Lietuvos Respublikos teisės aktus, kurių turi laikytis Duomenų subtvarkytojas, nors Duomenų valdytojas ir/ar Duomenų tvarkytojas nedavė nurodymų Duomenų subtvarkytojui tai atlikti, Duomenų subtvarkytojas informuoja Duomenų valdytoją ir Duomenų tvarkytoją apie šį teisinį reikalavimą prieš duomenų perdavimą, nebent tas teisės aktas draudžia pateikti tokią informaciją.
3. Duomenų subtvarkytojas be Duomenų valdytojo ir/ar Duomenų tvarkytojo dokumentais įformintų nurodymų arba be konkretaus reikalavimo pagal Europos Sąjungos ar Lietuvos Respublikos teisės aktus negali pagal šią Susitarimą:
   1. perduoti Asmens duomenis Duomenų valdytojui ar Duomenų tvarkytojui trečiojoje valstybėje ar tarptautinėje organizacijoje;
   2. perduoti Asmens duomenų tvarkymą pagalbiniam Duomenų tvarkytojui trečiojoje valstybėje;
   3. leisti, kad Asmens duomenis tvarkytų Duomenų subtvarkytojas trečiojoje valstybėje.
4. Duomenų valdytojo ir/ar Duomenų tvarkytojo nurodymai dėl Asmens duomenų perdavimo į trečiąją valstybę, įskaitant, jei taikoma, Asmens duomenų perdavimo į trečiąsias valstybes Reglamento V skyriuje nustatyti pagrindai, kuriais Duomenų valdytojo ir/ar Duomenų tvarkytojo nurodymai yra grindžiami, pateikiami Susitarimo 2 priedo 6 punkte.
5. Ši Susitarimas nėra standartinės duomenų apsaugos sąlygos, apibrėžtos Reglamento 46 straipsnio 2 dalies c ir d punktuose, ir šalys negali remtis Susitarimu kaip Asmens duomenų perdavimo į trečiąsias valstybes ar tarptautinėms organizacijoms pagrindu pagal Reglamento V skyrių.

**VIII SKYRIUS**

**PAGALBA DUOMENŲ TVARKYTOJUI**

1. Atsižvelgdamas į tvarkymo pobūdį, Duomenų subtvarkytojas, kiek tai įmanoma, padeda Duomenų tvarkytojui tinkamomis techninėmis ir organizacinėmis priemonėmis įvykdyti Duomenų tvarkytojo prievoles atsakyti į prašymus naudotis duomenų subjekto teisėmis, nustatytomis Reglamento III skyriuje. Tai reiškia, kad Duomenų subtvarkytojas, kiek tai įmanoma, padeda Duomenų tvarkytojui, kad Duomenų tvarkytojas įgyvendintų:
   1. teisę būti informuotam renkant Asmens duomenis iš duomenų subjekto;
   2. teisę būti informuotam, kai Asmens duomenys yra gauti ne iš duomenų subjekto;
   3. duomenų subjekto teisę susipažinti su duomenimis;
   4. teisę reikalauti ištaisyti duomenis;
   5. teisę reikalauti ištrinti duomenis („teisę būti pamirštam“);
   6. teisę apriboti duomenų tvarkymą;
   7. prievolę pranešti apie Asmens duomenų ištaisymą ar ištrynimą arba duomenų tvarkymo apribojimą;
   8. teisę į duomenų perkeliamumą;
   9. teisę nesutikti su duomenų tvarkymu;
   10. teisę, kad nebūtų taikomi sprendimai, pagrįsti vien automatiniu tvarkymu, įskaitant profiliavimą.

Šalys Susitarimo 2 priede nustato nuostatas, kaip konkrečiai pasireiškia Duomenų subtvarkytojo pagalba Duomenų tvarkytojui, susijusi su duomenų subjektų teisių įgyvendinimu.

1. Be Duomenų subtvarkytojo prievolės padėti Duomenų tvarkytojui pagal Susitarimo 13 punktą, Duomenų subtvarkytojas, atsižvelgdamas į tvarkymo pobūdį ir Duomenų subtvarkytojui prieinamą informaciją, taip pat padeda Duomenų tvarkytojui užtikrinti:
   1. Duomenų valdytojo ar Duomenų tvarkytojo pareigą nedelsiant ir, jei įmanoma, ne vėliau kaip per 72 valandas po to, kai apie tai sužinojo, pranešti apie Asmens duomenų saugumo pažeidimą kompetentingai priežiūros institucijai – Valstybinei duomenų apsaugos inspekcijai, nebent Asmens duomenų saugumo pažeidimas neturėtų kelti pavojaus fizinių asmenų teisėms ir laisvėms;
   2. Duomenų valdytojo ar Duomenų tvarkytojo pareigą nedelsiant pranešti Duomenų subjektui apie Asmens duomenų pažeidimą, kai Asmens duomenų pažeidimas gali sukelti didelę riziką fizinių asmenų teisėms ir laisvėms;
   3. Duomenų tvarkytojo pareigą atlikti numatytų Asmens duomenų tvarkymo operacijų poveikio duomenų apsaugai vertinimą;
   4. Duomenų tvarkytojo pareigą konsultuotis su kompetentinga priežiūros institucija *–* Valstybine duomenų apsaugos inspekcija prieš pradedant duomenų tvarkymą, jei poveikio duomenų apsaugos vertinimas rodo, kad duomenų tvarkymas sukeltų didelę riziką, jei Duomenų tvarkytojas nesiimtų priemonių tai rizikai sumažinti.
2. Šalys Susitarimo 2 priede nustato tinkamas technines ir organizacines priemones, kurias naudojant, Duomenų subtvarkytojas privalo padėti Duomenų tvarkytojui, taip pat reikalingos pagalbos apimtį ir mastą. Tai taikoma prievolėms, nurodytoms Susitarimo 27 ir 28 punktuose.

**IX SKYRIUS**

**PRANEŠIMAS APIE ASMENS DUOMENŲ SAUGUMO PAŽEIDIMĄ**

1. Duomenų subtvarkytojas, sužinojęs apie Asmens duomenų saugumo pažeidimą, nedelsdamas apie tai praneša Duomenų valdytojui ir/ar Duomenų tvarkytojui. Duomenų subtvarkytojas praneša Duomenų valdytojui ir/ar Duomenų tvarkytojui, jei įmanoma, bet ne vėliau kaip per 24 valandasnuo momento, kai Duomenų subtvarkytojas sužinojo apie Asmens duomenų saugumo pažeidimą, kad Duomenų valdytojas ir/ar Duomenų tvarkytojas galėtų įvykdyti Duomenų valdytojo ir/ar Duomenų tvarkytojo pareigą pranešti apie Asmens duomenų saugumo pažeidimą kompetentingai priežiūros institucijai pagal Reglamento 33 straipsnį.
2. Susitarimo 27 punkte nurodyta Duomenų subtvarkytojo pareiga padėti Duomenų tvarkytojui pranešti kompetentingai priežiūros institucijai apie Asmens duomenų pažeidimą reiškia, kad Duomenų subtvarkytojas privalo Duomenų tvarkytojui padėti gauti toliau išvardytą informaciją, kuri, remiantis Reglamento 33 straipsnio 3 dalimi, turi būti nurodyta Duomenų tvarkytojo pranešime kompetentingai priežiūros institucijai:
   1. Asmens duomenų pobūdis, įskaitant, jei įmanoma, atitinkamų duomenų subjektų kategorijas ir apytikslį jų skaičių bei atitinkamų Asmens duomenų įrašų kategorijas ir apytikslį jų skaičių;
   2. tikėtinos Asmens duomenų pažeidimo pasekmės;
   3. priemonės, kurių ėmėsi ar siūlo imtis Duomenų subtvarkytojas Asmens duomenų pažeidimui pašalinti, įskaitant, jei reikia, priemones, skirtas sušvelninti galimą neigiamą pažeidimo poveikį;
   4. bet kokia kita reikšminga informacija, kuri yra ar gali būti reikalinga Duomenų valdytojui ir/ar Duomenų tvarkytojui rengiant pranešimą arba atsakant į papildomus su Asmens duomenų saugumo pažeidimu susijusius kompetentingos priežiūros institucijos raštus.
3. Šalys Susitarimo 2 priede apibrėžia visus elementus, kuriuos turi pateikti Duomenų subtvarkytojas, padėdamas Duomenų valdytojui ir/ar Duomenų tvarkytojui pranešti kompetentingai priežiūros institucijai apie Asmens duomenų saugumo pažeidimą. Jei Duomenų subtvarkytojas Duomenų valdytojui ir/ar Duomenų tvarkytojui pateikia ne visą informaciją apie Asmens duomenų saugumo pažeidimą arba vėliau paaiškėja papildoma informacija, Duomenų subtvarkytojas privalo nedelsdamas, bet ne vėliau kaip per 24 valandas nuo naujos informacijos sužinojimo momento, pateikti papildomą pranešimą Duomenų valdytojui ir/ar Duomenų tvarkytojui, nurodydamas visą trūkstamą informaciją.
4. Duomenų subtvarkytojas Duomenų valdytojo ir/ar Duomenų tvarkytojui prašymu papildomai prie Susitarimo 32 punkte nurodytos informacijos pateikia dokumentų, pavyzdžiui, pagrindžiančių atliktus veiksmus, taikytas priemones ar atliktus vidinius patikrinimus ir jų išvadų, kopijas.

**X SKYRIUS**

**DUOMENŲ TRYNIMAS IR GRĄŽINIMAS**

1. Pasibaigus Asmens duomenų tvarkymo paslaugų teikimui, Duomenų subtvarkytojas privalo ištrinti visus Asmens duomenis, tvarkomus Duomenų valdytojo vardu, ir patvirtinti Duomenų tvarkytojui, kad tai padarė, ir (arba) */* grąžinti visus Asmens duomenis Duomenų valdytojui ir Duomenų tvarkytojui ir ištrinti esamas kopijas, nebent Asmens duomenis reikia saugoti pagal Europos Sąjungos ar Lietuvos Respublikos teisės aktus.
2. Duomenų subtvarkytojui taikomi Europos Sąjungos ar Lietuvos Respublikos teisės aktai, pagal kuriuos Asmens duomenis reikia saugoti pasibaigus Asmens duomenų tvarkymo paslaugų teikimui - Valstybės informacinių išteklių sąveikumo platformos nuostatai, patvirtintais Lietuvos Respublikos ekonomikos ir inovacijų ministro 2021 m. rugpjūčio 9 d. įsakymu Nr.4-886 „Dėl Valstybės informacinių išteklių sąveikumo platformos modernizavimo, Valstybės informacinių išteklių sąveikumo platformos nuostatų ir Valstybės informacinių išteklių sąveikumo platformos duomenų saugos nuostatų patvirtinimo”.
3. Jei Duomenų subtvarkytojui, pagal Europos Sąjungos ar Lietuvos Respublikos teisės aktus reikia saugoti pasibaigus Asmens duomenų tvarkymo paslaugų teikimui, Duomenų subtvarkytojas įsipareigoja tvarkyti Asmens duomenis tik Susitarimo 36 punkte nurodytuose teisės aktuose numatytais tikslais ir terminais bei griežtai pagal juose nustatytas sąlygas.

**XI SKYRIUS**

**AUDITAS IR TIKRINIMAS**

1. Duomenų subtvarkytojas Duomenų valdytojui ir/ar Duomenų tvarkytojui suteikia visą informaciją, reikalingą įrodyti, kad laikomasi Reglamento 28 straipsnyje ir Susitarime nustatytų pareigų, ir sudaro sąlygas ir padeda atlikti Duomenų valdytojui ar Duomenų tvarkytojui ar kitam Duomenų valdytojo ar Duomenų tvarkytojo įgaliotam auditoriui auditą, įskaitant patikrinimus.
2. Duomenų valdytojo ir/ar Duomenų tvarkytojo atliekamam Duomenų subtvarkytojo ir pagalbinių Duomenų tvarkytojų auditui, įskaitant patikrinimus, taikomos Susitarimo 2 Priedo 7 ir 8 punktuose nurodytos procedūros.
3. Duomenų subtvarkytojas turi suteikti priežiūros institucijoms, kurios pagal galiojančius teisės aktus turi prieigą prie Duomenų valdytojo, Duomenų tvarkytojo ir Duomenų subtvarkytojo įrenginių, arba atstovams, veikiantiems tokių priežiūros institucijų vardu, pateikus tinkamus įgaliojimus patvirtinančius dokumentus, prieigą prie Duomenų subtvarkytojo fizinių priemonių ar atlikti kitus priežiūros institucijų nurodytus veiksmus auditui ar kitam patikrinimui atlikti.
4. Duomenų subtvarkytojas privalo informuoti Duomenų tvarkytoją, jei buvo atliktas vidaus ar išorės Duomenų tvarkytojo veiklos vertinimas (auditas) asmens duomenų apsaugos ar informacijos (kibernetinio) saugumo požiūriu, net ir tiesiogiai nesusijęs su pagal šį susitarimą Duomenų tvarkytojo vykdoma asmens duomenų tvarkymo veikla. Duomenų valdytojo prašymu, Duomenų tvarkytojas privalo pateikti Duomenų valdytojui tokio vertinimo išvadas ir kitus su vertinimu susijusius dokumentus.

**XII SKYRIUS**

**ŠALIŲ SUSITARIMAS DĖL KITŲ SĄLYGŲ**

1. Šalys gali susitarti dėl kitų sąlygų, susijusių su Asmens duomenų tvarkymo paslaugos teikimu, nurodydamos, pvz., atsakomybę, jei jos tiesiogiai ar netiesiogiai neprieštarauja Sutarčiai ar nepažeidžia pagrindinių duomenų subjekto teisių ar laisvių ir apsaugos, kurią suteikia Reglamentas.

**XIII SKYRIUS**

**BAIGIAMOSIOS NUOSTATOS**

1. Susitarimo sąlygos įsigalioja nuo Susitarimo pasirašymo dienos.
2. Abi Šalys turi teisę reikalauti, kad Susitarimo sąlygos būtų persvarstytos iš naujo, įsigaliojus naujiems teisės aktams, susijusiems su Susitarimo vykdymu.
3. Susitarimas galioja visą Asmens duomenų tvarkymo paslaugų teikimo laiką. Asmens duomenų tvarkymo paslaugų teikimo laikotarpiu Susitarimas negali būti nutraukta, jei Šalys nėra susitarusios dėl kitų Susitarimo sąlygų, reglamentuojančių Asmens duomenų tvarkymo paslaugų teikimą.
4. Susitarimas galioja iki tol, kol pasibaigia Pagrindinės sutarties galiojimo terminas ar Pagrindinė sutartis yra nutraukiama.
5. Duomenų subtvarkytojo konfidencialumo įsipareigojimai lieka galioti ir pasibaigus šiai Sutarčiai ir (arba) Pagrindinei sutarčiai.
6. Nedarant poveikio jokioms Reglamento nuostatoms, Duomenų subtvarkytojui pažeidus pareigas pagal šį Susitarimą, Duomenų tvarkytojas gali nurodyti Duomenų subtvarkytojui laikinai sustabdyti Asmens duomenų tvarkymą, kol bus pašalinti pažeidimai arba Susitarimas bus nutrauktas. Duomenų subtvarkytojas nedelsdamas informuoja Duomenų tvarkytoją, jei dėl kokios nors priežasties jis negali laikytis Susitarimo.
7. Duomenų tvarkytojas turi teisę nutraukti Susitarimą, jeigu:
   1. Duomenų subtvarkytojas iš esmės arba nuolat pažeidžia Susitarimą arba savo įsipareigojimus pagal Reglamentą;
   2. Duomenų subtvarkytojas nesilaiko privalomo kompetentingo teismo arba kompetentingos priežiūros institucijos sprendimo dėl savo įsipareigojimų pagal Susitarimą arba Reglamentą;
   3. Šalys susitaria nutraukti Susitarimą ir tai neprieštarauja Lietuvos Respublikos įstatymams;
   4. viena iš Šalių netenka teisės tvarkyti Asmens duomenis;
8. Susitarimas turi pirmenybę prieš bet kokias panašias nuostatas kituose Šalių susitarimuose.
9. Kiekviena Šalis paskiria asmenį, atsakingą už Susitarimo vykdymą.

**XIV SKYRIUS**

**ŠALIŲ PARAŠAI**

|  |  |
| --- | --- |
| Duomenų tvarkytojo atstovo vardas, pavardė  Atstovo pareigos  \_\_\_\_\_\_\_\_\_\_\_\_\_\_  (parašas) | Duomenų subtvarkytojo atstovo vardas, pavardė  Atstovo pareigos  \_\_\_\_\_\_\_\_\_\_\_\_\_\_  (parašas) |

Asmens duomenų tvarkymo susitarimo 1 priedas

**INFORMACIJA APIE ASMENS DUOMENŲ TVARKYMĄ**

1. **Informacija apie Asmens duomenų tvarkymą:**
   1. **Duomenų subtvarkytojo Asmens duomenų tvarkymo tikslas yra tinkamas šių Paslaugų sutartyje numatytų Paslaugų teikimas:**
      1. Valstybės informacinių išteklių sąveikumo platformos (toliau – VIISP) Skaitmeninių paslaugų katalogo sukūrimo  paslaugų.
2. **Duomenų subtvarkytojo Asmens duomenų tvarkymas daugiausia susijęs su (tvarkymo pobūdžiu):**
   1. Duomenų subtvarkytojo Asmens duomenų tvarkymas bus susijęs:
      1. Teikiant Valstybės informacinių išteklių sąveikumo platformos (toliau – VIISP) Skaitmeninių paslaugų katalogo sukūrimo paslaugas Klientui su Asmens duomenimis, kurių tvarkytoju yra VIISP paslaugų teikėjas, o Duomenų valdytoju/-ais yra VIISP paslaugų gavėjas/-ai;
      2. su bet kokią Duomenų valdytojo ar Duomenų tvarkytojo pavedimu (Duomenų valdytojo vardu) automatizuotomis arba neautomatizuotomis priemonėmis su Duomenų valdytojui priklausančiais (valdomais ar tvarkomais) Asmens duomenimis Duomenų subtvarkytojo atliekama operacija ar operacijų rinkiniu.
   2. Duomenų tvarkytojui nepavedama tvarkyti specialių kategorijų Asmens duomenų pagal Reglamento 9 straipsnį, ar tvarkyti Asmens duomenys apie apkaltinamuosius nuosprendžius ir nusikalstamas veikas pagal Reglamento 10 straipsnį.
3. **Duomenų tvarkymas apima šiuos Asmens duomenis:**
   1. Elektroninių paslaugų gavėjų vardas, pavardė, asmens kodas, adresas, el. pašto adresas, tel. Nr., bankiniai duomenys (banko sąskaita), informacija apie mokėjimus už elektronines paslaugas (mokėjimų pavedimų duomenys), elektroninių paslaugų užsakymo ir teikimo duomenys, *[kita]*
   2. Duomenų valdytojo, Duomenų tvarkytojo ir Duomenų subtvarkytojo atstovų vardas, pavardė, pareigos, kontaktinė informacija (darbo el. pašto adresas, darbo tel. Nr.) *[kiti.]*
   3. *[kiti.]*
4. **Duomenų tvarkymas apima šias Duomenų subjektų kategorijas:**
   1. Elektroninių paslaugų gavėjai.
   2. Duomenų valdytojo atstovai.
   3. Duomenų tvarkytojo atstovai.
   4. Duomenų subtvarkytojo atstovai
   5. *[kitos.]*
5. **Duomenų subtvarkytojas gali tvarkyti Asmens duomenis Duomenų valdytojo vardu, kai įsigalioja Susitarimas. Duomenų tvarkymo trukmė:**
   1. Susitarimo ir Paslaugų sutarties galiojimo laikotarpiu.

\_\_\_\_\_\_\_\_\_\_\_\_\_\_\_\_\_\_\_

Asmens duomenų tvarkymo susitarimo 2 priedas

**NURODYMAI, KAIP TVARKYTI ASMENS DUOMENIS**

1. **Duomenų tvarkymo nurodymas**
   1. Duomenų subtvarkytojas Duomenų valdytojo vardu Asmens duomenų tvarkymo metu atlieka šiuos veiksmus:
      1. Asmens duomenų rinkimas, įrašymas, kopijavimas, rūšiavimas, sisteminimas, saugojimas, adaptavimas ar keitimas, išgava, susipažinimas, naudojimas, atskleidimas persiunčiant, platinant ar kitu būdu sudarant galimybę jais naudotis, taip pat rezervinis kopijavimas, sugretinimas ar sujungimas su kitais duomenimis, apribojimas, ištrynimas, arba sunaikinimas. *[kiti veiksmai]*
2. **Duomenų tvarkymo saugumas**
   1. Duomenų subtvarkytojas bet kuriuo atveju įgyvendina šias su Duomenų valdytoju ir/ar Duomenų tvarkytoju suderintas priemones:
      1. **Infrastruktūra.**  Duomenų tvarkytojui paslaugoms teikti skirta IT infrastruktūra patalpinta valstybiniame duomenų centre. Duomenų subtvarkytojo darbuotojai Duomenų tvarkytojui teikia paslaugas iš Duomenų subtvarkytojo patalpų, į kurias patekimas yra apsaugotas naudojant praėjimo kontrolės sistemą;
      2. **Saugumo valdymas.** Paslaugos teikėjas turi nustatytą dokumentuose duomenų saugos politiką ir kasmet ją peržiūrėti, kiek reikalinga. Vaidmenys ir atsakomybė, susijusi su Duomenų valdytojo duomenų tvarkymu, turi būti aiškiai apibrėžti ir paskirstyti vadovaujantis saugos politika. Keičiantis darbuotojams, teisių ir atsakomybės atšaukimo tvarka turi būti aiškiai apibrėžta, numatant ir aiškias jų perdavimo procedūras. Specialios prieigos teisės turi būti priskirtos kiekvienam vaidmeniui (dalyvaujančiam Duomenų tvarkyme) pagal būtinumo žinoti principą;
      3. **Duomenų subtvarkytojai**. Kai Duomenų subtvarkytojas pasitelkia Pagalbinius duomenų subtvarkytojus, jis privalo turėti rašytinį susitarimą. Rašytiniame susitarime nustatytos procedūros turi nustatyti tokį patį duomenų apsaugos lygį kaip ir Duomenų subtvarkytojo saugumo politikoje. Šiame Susitarime Duomenų subtvarkytojui nustatyti reikalavimai taikomi ir Pagalbiniams duomenų subtvarkytojams;
      4. **Slaptažodžių valdymas.** Darbuotojai privalo saugoti suteiktą prieigos informaciją ir neatskleisti jo tretiesiems asmenims;
      5. **Apsauga nuo kenksmingų programų**. Duomenų subtvarkytojo kompiuterinėse darbo vietose naudotojams turi būti apribota galimybė apeiti saugumo nustatymus. Antivirusinė programinė įranga ir aptikimo žymenys turi būti atnaujinami ne rečiau kaip kas savaitę. Kompiuteriuose atliekamas nuolatinis duomenų srauto skenavimas nuo kenksmingų programų. Naudotojams neturi būti suteikiamos privilegijos įdiegti ar deaktyvuoti neautorizuotų programinės įrangos aplikacijų. Sistemose turi būti įdiegtos sesijų laiko pabaigos funkcijos, kai naudotojas buvo neaktyvus tam tikrą laiką. Kritiniai saugumo atnaujinimai, išleidžiami operacinės sistemos gamintojo, turi būti įdiegiami reguliariai;
      6. **Apskaita**. Visi Duomenų valdytojo ir/ar Duomenų tvarkytojo kreipiniai yra fiksuojami centralizuotai Paslaugų teikėjo IT paslaugų teikimo valdymo sistemoje nurodant kreipinio laikus. Paslaugų teikėjas privalo turėti reagavimo į saugumo incidentus planą su detaliomis procedūromis, kurios užtikrintų efektyvų ir tinkamą atsaką į incidentus, susijusius su Duomenų valdytojo duomenimis. Apie visus saugumo pažeidimus nedelsiant informuojama Paslaugų teikėjo vadovybė, Duomenų valdytojas ir Duomenų tvarkytojas. Paslaugų teikėjas privalo nustatyti pagrindines procedūras ir kontrolės mechanizmus, kurie būtų taikomi incidentų ar duomenų saugumo pažeidimų atvejais siekiant užtikrinti reikalaujamą informacinių sistemų darbo tęstinumą ir prieinamumą, kai šios sistemos naudojamos asmens duomenims tvarkyti;
      7. **Išorinio įsilaužimo prevencija**. Turi būti įdiegtos aparatinės, programinės užkardos, kontroliuojančios visų išeinančių ir įeinančių duomenų srautą ir užtikrinančios, kad neatsirastų ryšių su nepatikimais išoriniais prietaisais. Tinklo perimetras nuo viešųjų telekomunikacijų tinklų (interneto) turi būti atskirti ugniasienėmis bei įsilaužimų aptikimo ir prevencijos įranga (IDS), turinčia gamintojo nuolat atnaujinamą automatinę įsilaužimų aptikimo funkciją. Tinklo priežiūra atliekama 24×7 režimu. Visais atvejais, kai prieiga prie duomenų naudojamasi internetu, ryšys turi būti šifruojamas kriptografiniais protokolais (TLS/SSL);
      8. **Duomenų saugojimas.** Duomenų valdytojo duomenys, esant būtinybei, yra šifruojami ir saugomi žinomų gamintojų duomenų saugyklose, kurios prižiūrimos vadovaujantis gamintojo reikalavimais. Saugyklų talpa apribota siekiant mažinti poveikio mastą bei užtikrinti maksimaliai greitą duomenų atstatymą esant esminiams saugyklos sutrikimams;
      9. **Diskų ir kitų laikmenų naikinimo ir išvalymo politika**. Programine įranga pagrįstas Duomenų valdytojo duomenų perrašymas turi būti taikomas visoms laikmenoms prieš jas utilizuojant, o kai tai neįmanoma, laikmenos turi būti fiziškai sunaikinamos. Nešiojamos laikmenos turi būti susmulkinamos.
   2. Duomenų subtvarkytojas, kiek tai įmanoma ir atsižvelgdamas į toliau nurodytą pagalbos sritį bei apimtį, padeda Duomenų valdytojui ir Duomenų tvarkytojui pagal Susitarimo 27–30 punktus įgyvendinti šias technines bei organizacines priemones:
      1. suteikti Duomenų valdytojui ir Duomenų tvarkytojui pagalbą, kad būtų įvykdyta Duomenų valdytojo ir/ar Duomenų tvarkytojo prievolė atsakyti į prašymus pasinaudoti teisės aktuose numatytomis duomenų subjekto teisėmis. Tokia pagalba apima Duomenų subtvarkytojo pareigą gavus duomenų subjekto prašymą (jei prašyme aiškiai identifikuojamas Duomenų valdytojas) pasinaudoti kokiomis nors jam priklausančiomis teisėmis, nedelsiant, bet ne vėliau kaip per 1 darbo dieną po Duomenų valdytojo identifikavimo, perduoti tokį prašymą Duomenų valdytojui ir Duomenų tvarkytojui raštu, įskaitant elektroninio ryšio priemones. Atitinkamai perdavus tokį prašymą Duomenų subtvarkytojas bus laikomas tinkamai įvykdžiusiu šią prievolę. Jei duomenų subjekto prašyme Duomenų valdytojas nėra identifikuojamas, o pats Duomenų subtvarkytojas netvarko tokių asmens duomenų, toks prašymas, nurodant prašymo trūkumus, grąžinamas duomenų subjektui patikslinti;
      2. įsipareigoja bendradarbiauti su Duomenų valdytoju ir Duomenų tvarkytoju bei pateikti Duomenų valdytojo ir/ar Duomenų tvarkytojo prašomą informaciją ir (ar) dokumentus, kuriuos Duomenų subtvarkytojas gali pateikti, reikalingus priežiūros institucijai vykdant Duomenų valdytojo ir/ar Duomenų tvarkytojo patikrinimą;
      3. Duomenų subtvarkytojas, gavęs bet kokį valstybinės valdžios institucijos paklausimą, prašymą ar reikalavimą, susijusį su Duomenų valdytojo tvarkomais asmens duomenimis, ar kitais pagal šį Susitarimą susijusiais su Duomenų subtvarkytojo veiksmais, privalo apie tai nedelsiant, bet ne vėliau nei per 2 darbo dienas informuoti Duomenų valdytoją ir Duomenų tvarkytoją raštu, nebent kitaip būtų nurodyta pačiame institucijos rašte ir Lietuvos Respublikos teisės aktais įtvirtintų Duomenų subtvarkytojui teisę uždrausti teikti informaciją apie tokį jos paklausimą, prašymą ar reikalavimą Duomenų valdytojui ir/ar Duomenų tvarkytojui;
      4. informaciniame pranešime apie asmens duomenų saugumo pažeidimą, be Susitarimo 32 punkte nurodytos informacijos, turi būti pateikta ši informacija:
         1. asmens duomenų saugumo pažeidimo apibūdinimas:
            1. asmens duomenų saugumo pažeidimo data, laikas ir vieta;
            2. asmens duomenų saugumo pažeidimo nustatymo data ir laikas;
         2. asmens duomenų saugumo pažeidimo aplinkybės (asmens duomenų konfidencialumo praradimas (neautorizuota prieiga ar atskleidimas), asmens duomenų vientisumo praradimas (neautorizuotas asmens duomenų pakeitimas), asmens duomenų prieinamumo praradimas (asmens duomenų praradimas, sunaikinimas)), nurodyta kontaktinio asmens, galinčio suteikti daugiau informacijos, vardas bei pavardė (pavadinimas) ir kontaktiniai duomenys;
         3. aprašytos priemonės, kurių ėmėsi arba pasiūlė imtis Duomenų subtvarkytojas, kad būtų pašalintas asmens duomenų saugumo pažeidimas, įskaitant, kai tinkama, priemones galimoms neigiamoms jo pasekmėms sumažinti. Jeigu informacijos neįmanoma pateikti tuo pačiu metu, informacija toliau nedelsiant gali būti teikiama etapais;
      5. pranešimo vėlavimo priežastys, jeigu apie asmens duomenų saugumo pažeidimą pranešama vėliau nei per 24 valandas nuo tada, kai Duomenų subtvarkytojas sužinojo apie asmens duomenų saugumo pažeidimą.
   3. Duomenų subtvarkytojas nėra įpareigojamas atlikti jokių kitų veiksmų, padedant Duomenų valdytojui ir/ar Duomenų tvarkytojui įgyvendinti pareigą užtikrinti tinkamų organizacinių ir techninių asmens duomenų saugumo priemonių įgyvendinimą, išskyrus operatyvų ir kompetentingą informacijos pateikimą pagal konkrečius Duomenų valdytojo ir/ar Duomenų tvarkytojo žodinius ar rašytinius prašymus.
   4. Duomenų subtvarkytojas dėl pagalbos Duomenų valdytojui ir/ar Duomenų tvarkytojui įgyvendinti pareigą atlikti poveikio duomenų apsaugai vertinimą ir išankstines konsultacijas pagal Reglamento 35 – 36 straipsnius, nėra įpareigojamas atlikti jokių kitų veiksmų, išskyrus operatyvų ir kompetentingą informacijos pateikimą pagal konkrečius Duomenų valdytojo ir/ar Duomenų tvarkytojo žodinius ar rašytinius prašymus.
3. **Duomenų saugojimo laikotarpis/duomenų trynimo procedūros**
   1. Asmens duomenys pas Duomenų subtvarkytoją saugomi tik tiek laiko ir tik tokia apimtimi, kiek galioja įsipareigojimai, nustatyti Paslaugų sutartyje.
   2. Nutraukęs asmens duomenų tvarkymo paslaugų teikimą, Duomenų subtvarkytojas ištrina asmens duomenis, atsižvelgiant į Susitarimo 35 punkto reikalavimus. Originalius Duomenų valdytojo ir Duomenų tvarkytojo Duomenų subtvarkytojui perduotus dokumentus, jei tokie buvo perduoti, ar iš kitų šaltinių Duomenų valdytojo ir Duomenų tvarkytojo vardu gautus dokumentų originalus ir (arba) jų kopijas, jei buvo gauti Susitarimo vykdymo metu, grąžina Duomenų valdytojui ir/ar Duomenų tvarkytojui, o dokumentų kopijas ištrina ir patvirtina tai raštu, išskyrus atvejus, kai asmens duomenis saugoti įpareigoja teisės aktai. Duomenų subtvarkytojas taip pat privalo informuoti Duomenų valdytoją ir Duomenų tvarkytoją apie tai, kokie asmens duomenys ar jų kopijos nėra ištrinami bei kokie teisės aktai tai reglamentuoja.
4. **Duomenų tvarkymo vieta**
   1. Atsižvelgiant į Susitarimą, be išankstinio rašytinio Duomenų valdytojo ir/ar Duomenų tvarkytojo leidimo asmens duomenys negali būti tvarkomi kitose vietose, išskyrus Informacinės visuomenės plėtros komiteto Valstybės informacinių technologijų paslaugų centrą, kuriame tvarkomas ADP.
5. **Nurodymai dėl asmens duomenų perdavimo į trečiąją valstybę ar tarptautinėms organizacijoms** 
   1. Duomenų subtvarkytojui nurodoma neperduoti Duomenų valdytojo asmens duomenų į ne Europos Sąjungos ir Europos ekonominės erdvės valstybes arba tarptautinėms organizacijoms.
6. **Procedūros, skirtos Duomenų valdytojo** **ir/ar Duomenų tvarkytojo atliekamiems Duomenų subtvarkytojo asmens duomenų tvarkymo auditams, įskaitant patikrinimams**
   1. Duomenų valdytojas ir/ar Duomenų tvarkytojas savo nuožiūra, ypač jei jis turi informacijos ar pagrįstų įtarimų, kad Duomenų subtvarkytojas galimai netinkamai tvarko Duomenų valdytojo asmens duomenis, gali nuspręsti pats arba pasitelkdamas nepriklausomą auditorių fiziškai patikrinti tas vietas, kuriose Duomenų subtvarkytojas tvarko asmens duomenis, įskaitant fizines priemones, taip pat sistemas, naudojamas ir susijusias su duomenų apdorojimu, siekiant įsitikinti, ar Duomenų subtvarkytojas laikosi Reglamento, galiojančių Europos Sąjungos ar Lietuvos Respublikos asmens duomenų apsaugos nuostatų ir Susitarimo, arba Duomenų subtvarkytojas savo lėšomis gali gauti auditoriaus audito arba patikrinimo ataskaitą apie tai, kaip Duomenų subtvarkytojas laikosi Reglamento reikalavimų, galiojančių Europos Sąjungos ar Lietuvos Respublikos asmens duomenų apsaugos nuostatų ir Susitarimo.
   2. Duomenų valdytojo ir/ar Duomenų tvarkytojo išlaidas, susijusias su fizine apžiūra, apmoka Duomenų valdytojas ir/ar Duomenų tvarkytojas. Tačiau Duomenų subtvarkytojas privalo skirti išteklius, reikalingus Duomenų valdytojui ir/ar Duomenų tvarkytojui atlikti patikrinimą.
7. **Procedūros, skirtos pagalbinių Duomenų tvarkytojų atliekamų asmens duomenų tvarkymo auditams, įskaitant patikrinimams**
   1. Duomenų subtvarkytojas arba Duomenų subtvarkytojo atstovas savo nuožiūra arba Duomenų valdytojo ar Duomenų tvarkytojo prašymu gali nuspręsti pats arba pasitelkdamas nepriklausomą auditorių fiziškai patikrinti tas vietas, kuriose Pagalbinis duomenų subtvarkytojas tvarko asmens duomenis, įskaitant fizines priemones, taip pat sistemas, naudojamas ir susijusias su duomenų apdorojimu, siekiant įsitikinti, ar Pagalbinis duomenų subtvarkytojas laikosi Reglamento, galiojančių Europos Sąjungos ar Lietuvos Respublikos asmens duomenų apsaugos nuostatų ir Susitarimo.
   2. Tokių patikrinimų dokumentai nedelsiant pateikiami Duomenų valdytojui ir Duomenų tvarkytojui susipažinti. Duomenų valdytojas ir/ar Duomenų tvarkytojas gali užginčyti ataskaitos apimtį ir (arba) metodiką ir tokiais atvejais gali paprašyti atlikti naują patikrinimą pagal pakeistą taikymo sritį ir (arba) kitokią metodiką.

Remdamasis tokio patikrinimo rezultatais, Duomenų valdytojas ir/ar Duomenų tvarkytojas gali paprašyti imtis papildomų priemonių, kad būtų užtikrinta atitiktis Reglamentui, galiojančioms Europos Sąjungos ar Lietuvos Respublikos asmens duomenų apsaugos nuostatoms ir Sutarčiai.

\_\_\_\_\_\_\_\_\_\_\_\_\_\_\_\_\_\_\_

Asmens duomenų tvarkymo susitarimo 3 priedas

**DUOMENŲ VALDYTOJO IR DUOMENŲ TVARKYTOJO ATSAKINGI ASMENYS, SU KURIAIS BUS SUSISIEKIAMA ASMENS DUOMENŲ SAUGUMO PAŽEIDIMŲ IR PAGALBINIŲ DUOMENŲ SUBTVARKYTOJŲ PASITELKIMO KLAUSIMAIS**

|  |  |  |  |  |
| --- | --- | --- | --- | --- |
| **Eil. Nr.** | **Vardas, pavardė** | **Pareigos** | **Telefono numeris** | **El. pašto adresas** |
| ***DUOMENŲ VALDYTOJO*** | | | | |
|  | Gediminas Vyšniauskas | Asmens duomenų pareigūnas | +370 666 11230 | [dap@vssa.lt](mailto:dap@vssa.lt) |
| ***DUOMENŲ TVARKYTOJO*** | | | | |
|  | --- | --- | --- | --- |
|  | --- | --- | --- | --- |

\_\_\_\_\_\_\_\_\_\_\_\_\_\_\_\_\_\_\_\_

Asmens duomenų tvarkymo susitarimo 4 priedas

**INFORMACIJA APIE PAGALBINIUS DUOMENŲ TVARKYTOJUS**

**Įgalioti pagalbiniai Duomenų tvarkytojai:**

Įsigaliojus Sutarčiai Duomenų tvarkytojas leidžia pasitelkti šiuos pagalbinius Duomenų tvarkytojus:

|  |  |  |
| --- | --- | --- |
| **Pavadinimas / vardas, pavardė** | **Buveinės adresas / gyv. vietos adresas Įmonės kodas / individualios veiklos numeris/ gimimo data** | **Asmens duomenų tvarkymo teisinis pagrindas** |
|  |  |  |
|  |  |  |

Įsigaliojus Susitarimui, Duomenų tvarkytojas leidžia kitai šaliai Susitarimo 1 priedo 1 punkte nurodytais tikslais pasitelkti šiame Susitarimo priede nurodytus Pagalbinius duomenų subtvarkytojus, laikantis Susitarimo VI skyriaus reikalavimų. Siekiant pasitelkti minėtus Pagalbinius duomenų subtvarkytojus asmens duomenų tvarkymui kitais tikslais nei tikslai, nustatyti Susitarimo 1 priedo 1 punkte, būtinas rašytinis Duomenų tvarkytojo leidimas.

\_\_\_\_\_\_\_\_\_\_\_\_\_\_\_\_\_\_\_

1. PASTABA. Nuotolinių prieigų iš trečiųjų valstybių suteikimas prie asmens duomenų, laikomų Europos Ekonominės Erdvės teritorijoje, taip pat laikoma asmens duomenų perdavimu*.* [↑](#footnote-ref-1)