**SKAITMENINIŲ PASLAUGŲ KATALOGO SUKŪRIMO**

**PASLAUGŲ PIRKIMO**–**PARDAVIMO SUTARTIES SPECIALIOSIOS SĄLYGOS**

|  |  |
| --- | --- |
| Data\* |  |
| Sutarties Nr. |  |
| Vadovaudamiesi viešosios įstaigos CPO LT, juridinio asmens kodas 302913276, buveinės adresas Ukmergės g. 219-1, 07152 Vilnius, viešojo pirkimo komisijos 2024 m. gruodžio 5 d. sprendimu (viešojo pirkimo komisijos posėdžio protokolo Nr. 11), kuriuo Tiekėjo pasiūlymas (toliau – **Pasiūlymas**) pateiktas viešajame pirkime „**Skaitmeninių paslaugų katalogo sukūrimo paslaugos**“ (pirkimo CVP IS numeris – 735556) (toliau – **Pirkimas**) buvo pripažintas laimėjusiu, sudarė šią Paslaugų viešojo pirkimo–pardavimo sutartį (toliau – **Sutartis**). | |

|  |  |
| --- | --- |
| **UŽSAKOVAS** | |
| Pavadinimas | Valstybės skaitmeninių sprendimų agentūra |
| Adresas |  |
| Juridinio asmens kodas |  |
| PVM mokėtojo kodas |  |
| Atsiskaitomoji sąskaita |  |
| Bankas, banko kodas |  |
| Telefonas |  |
| El. paštas |  |
| Atstovas |  |
| Atstovavimo pagrindas |  |
| **TIEKĖJAS** | |
| Pavadinimas | UAB „Baltic Amadeus“ |
| Adresas |  |
| Juridinio asmens kodas |  |
| PVM mokėtojo kodas |  |
| Banko sąskaita |  |
| Bankas, banko kodas |  |
| Telefonas |  |
| Faksas |  |
| El. paštas |  |
| Atstovas |  |
| Atstovavimo pagrindas |  |

|  |  |  |  |
| --- | --- | --- | --- |
| **Specialiųjų sutarties sąlygų nuostatos punkto Nr./pavadinimas** | **Specialiųjų sutarties sąlygų nuostata** | | **Nuoroda į Bendrųjų sutarties sąlygų punktą/ skyrių** |
| 1. **SUTARTIES DALYKAS** | | | |
| * 1. **Paslaugų aprašymas** | Perkamos Paslaugos: **Skaitmeninių paslaugų katalogo sukūrimo paslaugos.**  Išsamus Paslaugų aprašymas ir kiti reikalavimai teikiamoms Paslaugoms nustatyti Specialiųjų sutarties sąlygų 1 priede „Techninė specifikacija“ (toliau – Techninė specifikacija) ir 2 priede „Pasiūlymas“. | | 4.2., 4.3. |
| * 1. **Informacija apie ES lėšomis finansuojamą projektą arba kitą projektą** | Europos Sąjungos Ekonomikos gaivinimo ir atsparumo didinimo priemonės (RRF) lėšos ir valstybės biudžeto lėšos.  Projektas Nr. 02-088-P-0006 „Skaitmeninių paslaugų platforma“. | |  |
| * 1. **Papildomos paslaugos** | Netaikoma | | 4.5., 6.21. |
| **2. PASLAUGŲ SUTEIKIMO TERMINAI** | | | |
| **2.1. Paslaugų suteikimo terminas** | Skaitmeninių paslaugų katalogo sukūrimo ir diegimo paslaugos turi būti suteiktos per 10 mėn. nuo sutarties įsigaliojimo dienos laikantis Techninėje specifikacijoje numatytų terminų.  Ekspertinės paslaugos gali būti teikiamos visą sutarties laikotarpį. | | 4.4. |
| **2.2. Paslaugų suteikimo terminas, kai Paslaugos teikiamos etapais/ periodais** | Paslaugos turi būti teikiamos iteraciniu-inkrementiniu būdu (angl. Agile) taikant ne ilgesnes nei 2 (dviejų) savaičių trukmės iteracijas, kurių pabaigoje Tiekėjas demonstruoja veikiančią programinę įrangą Programavimo aplinkoje ir ne retesnius nei 2 (dviejų) mėnesių trukmės inkrementus, kuomet Užsakovas testuoja veikiančią programinę įrangą Testavimo aplinkoje ir/arba vykdo bandomąją eksploataciją Produkcinėje aplinkoje. Detalesnis paslaugų teikimas aprašytas 1 priedo „Techninė specifikacija“ 6 skyriuje. | | 8.9. |
| **3. SUTARTIES KAINA IR MOKĖJIMO TVARKA** | | | |
| **3.1. Sutarčiai taikoma kainodara** | Vadovaujantis Kainodaros taisyklių nustatymo metodika, patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“ (toliau – Metodika) taikoma **mišri kainodara**. | | 6.1. |
| **3.2. Pradinės Sutarties vertė ir Sutarties kaina, kai taikoma mišri kainodara** | Pradinės Sutarties vertė yra **315 000,00** (trys šimtai penkiolika tūkstančių eurų, 00 ct) **Eur** **be pridėtinės vertės mokesčio** (toliau – **PVM**).  PVM sudaro **66 150,00** (šešiasdešimt šešis tūkstančius vieną šimtą penkiasdešimt eurų, 00 ct) Eur.  Sutarties kaina yra **381 150,00** (trys šimtai aštuoniasdešimt vienas tūkstantis vienas šimtas penkiasdešimt eurų, 00 ct) Eur su PVM.  Šioje Sutartyje Pradinės Sutarties vertė yra lygi:  Pasiūlyme nurodytai Tiekėjo pasiūlymo kainai, Eur be PVM.  Sutarties kainą sudaro (2 priedo “Pasiūlymas” 1 lentelė):   1. Fiksuota kaina - Skaitmeninių paslaugų katalogo sukūrimo ir diegimo paslaugos; 2. Fiksuotas įkainis - Ekspertų paslaugos   Bendra sutarties vertė yra 381 150,00(trys šimtai aštuoniasdešimt vienas tūkstantis vienas šimtas penkiasdešimt eurų, 00 ct) Eur su PVM. PVM sudaro 66 150,00 (šešiasdešimt šešis tūkstančius vieną šimtą penkiasdešimt eurų, 00 ct) Eur. | | 6.1., 6.2. |
| **3.3. Sutarties kainos/ įkainių perskaičiavimas** | *Sutarties kaina / įkainiai bus perskaičiuojami:*  *- pagal bendrą kainų lygio kitimą;*  *- dėl PVM tarifo pasikeitimo.*  *3.3.1. Sutarties kainos / įkainių peržiūra dėl PVM tarifo pasikeitimo:*  Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo teikiamų Paslaugų Sutartyje nurodytai kainai/įkainiams, Sutarties kaina/įkainiai perskaičiuojami nekeičiant Paslaugų kainos/įkainio be PVM.  Perskaičiuota Sutarties kaina/Paslaugų įkainiai įforminami Susitarimu ir turi būti taikomi nuo naujo PVM įvedimo datos (nepriklausomai nuo to, kada pasirašytas Susitarimas).  *3.3.2. Sutarties kainos/ įkainių peržiūra dėl kitų mokesčių, lemiančių Paslaugų kainos pokytį, pasikeitimo:*  Netaikoma  3.3.3. Sutarties kainos/ įkainių peržiūra dėl kainų lygio pokyčio:  3.3.3.1. Bet kuri Sutarties šalis Sutarties galiojimo metu turi teisę inicijuoti Sutartyje numatytų kainos/įkainių perskaičiavimą (keitimą) ne anksčiau kaip po 3 (trijų) mėnesių nuo Sutarties sudarymo dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 3.3.3.3 papunktyje, viršija 5 procentus. Sutarties kaina/ įkainiai peržiūrimi tik tai Sutarties daliai, kuri nėra išpirkta, t. y., Paslaugoms, kurios nėra priimtos ir apmokėtos. Vėlesnė Sutarties kainos/ įkainių peržiūra negali apimti laikotarpio, už kurį jau buvo atlikta peržiūra.  3.3.3.2. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus kainą/įkainius, perskaičiuotą pradinės sutarties vertę.  3.3.3.3. Nauji įkainiai/kaina apskaičiuojama pagal formulę:  *, kur*  a – įkainis/kaina (Eur be PVM)) (jei jis jau buvo perskaičiuotas, tai po paskutinio perskaičiavimo)  a1 – perskaičiuotas (pakeistas) įkainis/ kaina (Eur be PVM)  k – Pagal vartotojų kainų indeksą „VARTOJIMO PREKĖS IR PASLAUGOS“ apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:  , (proc.) kur  Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas „VARTOJIMO PREKĖS IR PASLAUGOS“;  Indpradžia – laikotarpio pradžios datos (mėnesio) vartojimo prekių ir paslaugų indeksas „VARTOJIMO PREKĖS IR PASLAUGOS“Pirmojo perskaičiavimo atveju laikotarpio pradžia (mėnuo) yra Sutarties sudarymo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.  3.3.3.4. Skaičiavimams indeksų reikšmės imamos **keturių** skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki **vieno** skaitmens po kablelio, o apskaičiuotas įkainis „a“ suapvalinamas iki **dviejų** skaitmenų po kablelio. | | 6.3., 6.4.  6.3.1.  6.3.2.  6.3.3. |
| **3.4. Atsiskaitymo su Tiekėju terminas** | 30 (trisdešimt) kalendorinių dienų. | | 6.6. |
| **3.5. Atsiskaitymas su Tiekėju (etapais/periodiškai)** | Atsiskaitoma etapais po kiekvieno Techninės specifikacijos 6 ir 8 skyriuose nurodyto etapo atlikimo, Tiekėjui pateikus priėmimo - perdavimo aktą bei sąskaitą faktūrą. | | 6.7. |
| **3.6. Avansas** | Netaikoma | | 6.10.-6.20. |
| **4. PAPILDOMAS SUTARTIES ĮVYKDYMO UŽTIKRINIMAS** | | | |
| Reikalaujamas papildomas sutarties įvykdymo užtikrinimas: | | | |
| **4.1. Sutarties įvykdymo užtikrinimo būdas** | Užtikrinimo būdas, apimantis netesybų mokėjimą: Banko garantija, Kredito unijos garantija ar Draudimo bendrovės laidavimo raštas su polisu. | | 7 skyrius |
| **4.2. Sutarties įvykdymo užtikrinimo pateikimo terminas** | 5 (penkios) darbo dienos nuo Sutarties pasirašymo dienos. | |
| **4.3. Sutarties įvykdymo užtikrinimo vertės dydis** | 5 (penki) proc. Pradinės sutarties vertės. | |
| **4.4. Sutarties įvykdymo užtikrinimo galiojimo terminas** | Ne trumpesnis nei Sutarties galiojimo terminas. | |
| **5. ŠALIŲ TEISĖS IR PAREIGOS** | | | |
| **5.1. Papildomi Užsakovo ir Tiekėjo įsipareigojimai ir teisės** | Papildomų Užsakovo ir Tiekėjo įsipareigojimų ir teisių nenumatoma. | | 5 skyrius |
| **6. INTELEKTINĖS NUOSAVYBĖS TEISĖS** | | | |
| **6.1. Turtinių autoriaus teisių parėjimas Užsakovo nuosavybėn** | Turtinės autoriaus teisės Užsakovo nuosavybėn pereina. | | 9 skyrius |
| **7. ŠALIŲ ATSAKOMYBĖ** | | | |
| **7.1. Užsakovui taikomos netesybos dėl apmokėjimo vėlavimo** | Netesybų dydis taikomas toks, koks numatytas Bendrosiose sutarties sąlygose. | | 10.2. |
| **7.2. Tiekėjui taikomos netesybos** | Netesybų dydis taikomas toks, koks numatytas Bendrosiose sutarties sąlygose. Netesybos skaičiuojamos nuo nesuteiktų paslaugų vertės. | | 10.3. |
| **7.3. Bauda, taikoma Tiekėjui/Užsakovui, nutraukus Sutartį dėl esminio Sutarties pažeidimo** | 5 (penki) proc. nuo Pradinės sutarties vertės. | | 13.4.6.  13.5.5. |
| **7.4. Bauda Tiekėjui dėl esamų Subtiekėjų ar specialistų, ar jungtinės veiklos partnerių pakeitimo/ naujų Subtiekėjų pasitelkimo, nesilaikant Bendrosiose sutarties sąlygose nurodytos Subtiekėjų ir (ar) specialistų, ir (ar) jungtinės veiklos partnerių keitimo tvarkos** | 2 000 (du tūkstančiai) Eur. | | 14.1.11.  14.3.8.  14.4.5. |
| **7.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo** | Netaikoma | | 5.6. |
| **7.6. Tiekėjui/ Užsakovui taikoma bauda dėl konfidencialumo reikalavimų nesilaikymo** | Netaikoma | | 15.5. |
| **7.7. Tiekėjui taikomos netesybos dėl pirkimo dokumentuose nustatytų kokybinių kriterijų nepasiekimo Sutarties vykdymo metu** | Netaikoma | | 5.6. |
| **7.8. Tiekėjui taikomos netesybos dėl Sutarties įvykdymo užtikrinimo nepratęsimo** | Netaikoma | | 7.13. |
| **7.9. Tiekėjui taikomos netesybos dėl etiško elgesio reikalavimų nesilaikymo** | Tiekėjui taikoma bauda dėl Bendrųjų sutarties sąlygų 20.3 punkte nurodytų įsipareigojimų, susijusių su sąžiningu ir etišku veiklos vykdymu, pažeidimo – 3%nuo Pradinės sutarties vertės. | | 20.8. |
| **7.10. Kitos netesybos** | Netaikoma | |  |
| **7.11. Solidarios atsakomybės taikymas** | Netaikoma | | 10.8. |
| **8. SUTARTIES GALIOJIMAS IR PRATĘSIMAS** | | | |
| **8.1. Sutarties pratęsimas** | Paslaugos turi būti suteiktos per 10 mėn. nuo Sutarties įsigaliojimo dienos.  Šalių susitarimu Tiekėjo prievolių įvykdymo terminas gali būti pratęstas ne daugiau kaip 2 (dviem) mėnesiams Užsakovo ir Tiekėjo rašytiniu susitarimu, jeigu po Sutarties įsigaliojimo:   * 1. Pasikeičia teisinis reglamentavimas ir tai įtakoja Tiekėjo prievolių įvykdymo terminą ir/arba   2. Užsakovo Tiekėjui pateikiami nurodymai turi įtakos Tiekėjo prievolių įvykdymo terminams ir/arba   3. atsiranda uždelsimas, kliūčių ar trukdymų, kurių atsiradimui Tiekėjas neturi įtakos ir už kuriuos jis neatsako ir kurie sukelti ir priskirtini Užsakovo arba Tiekėjo personalui, arba tretiesiems asmenims ir/arba   4. pakeitimo būtinybė atsirado dėl kitų  aplinkybių, kurių kiekviena Sutarties Šalis, būdama protinga ir apdairi negalėjo numatyti. | | 12.9., 12.10. |
| **8.2. Sutarties pratęsimo metu taikoma kainodara** | Už atliktas Paslaugas apmokama Pasiūlyme nurodyta kaina ir įkainiais. | | 12 skyrius |
| **9. SUTARTIES NUTRAUKIMAS IR KITOS NUOSTATOS** | | | |
| **9.1. Sutarties nutraukimo pagrindai** | 9.1.1. Sutartis gali būti nutraukiama rašytiniu Šalių susitarimu arba vienašališkai, Bendrosiose sutarties sąlygose nustatyta tvarka ir sutarties Specialiųjų sąlygų 9.2 p. nustatyta tvarka. | | 13 skyrius |
| **9.2.**  **Esminiai Sutarties pažeidimai** | Esminiai Sutarties pažeidimai numatyti Bendrosiose sutarties sąlygose ir Lietuvos Respublikos civiliniame kodekse ir šie pažeidimai:   * Jeigu pirmojo inkremento tikslas nepasiektas per nustatytą terminą arba turi esminių trūkumų, Užsakovas turi teisę neatlygintinai nutraukti paslaugų Sutartį ir pritaikyti Tiekėjui baudas ir/arba sankcijas už padarytą žalą SPP Projekto eigai ir sukeltą riziką. Esminiais trūkumais laikoma, kai nepasiektas pirmojo inkremento rezultatas per 2 mėnesius nuo sutarties įsigaliojimo pradžios ir neįgyvendinta bent viena techninės specifikacijos 6 skyriaus 5 punkto dalis (a,b,c arba, d).   - Esant esminiams tolesnių nei pirmas inkrementas rezultatų trūkumams, Užsakovas turi teisę reikalauti esminių trūkumų pašalinimo Tiekėjo sąskaita per terminą, kuris neturi viršyti 1 mėn. nuo suplanuoto inkremento termino, ir apmoka anksčiau suderintą inkremento sąmatą tik pasirašius inkremento priėmimo-perdavimo aktą.  -Tiekėjui nepašalinus esminių tolesnio nei pirmas inkremento trūkumų per nustatytą terminą, Užsakovas turi teisę nutraukti Sutartį, atlyginus tik už kokybiškų inkremento plano rezultatų dalį. Tokiu atveju apmokama inkremento finansinės sąmatos dalis nustatoma tokiu būdu:   1. Užsakovas patvirtina kokybiškai atliktų inkremento plano darbų sąrašą, 2. Apmokama dalinė sąmata nustatoma pagal Užsakovas patvirtintą kokybiškai atliktų inkremento plano darbų vertinimus Tiekėjo ekspertų rolėmis ir darbo valandomis, pritaikant pasiūlymo formoje nurodytus įkainius, 3. Užsakovas turi teisę visiškai nepriimti ir neapmokėti inkremento plano, jeigu nėra patvirtinta kokybiškai atliktų darbų,   Nepriimtų ir neapmokamų darbų išeities kodas ir kiti artefaktai pašalinami iš Užsakovo GIT ir nebus panaudoti. | | 13.4.1 |
| **9.3. Užsakovo rezervuota teisė** | Netaikoma | | 13.4.2.15. |
| **9.4. Nacionalinio saugumo nuostatos** | Užsakovas veikia srityse, kurios laikomos nacionaliniam saugumui užtikrinti strategiškai svarbių ūkio sektorių dalimi ar valdo ypatingos svarbos informacinę infrastruktūrą ir taiko Lietuvos Respublikos viešųjų pirkimų įstatymo 17 straipsnio 5 dalies nustatytus reikalavimus  Užsakovas veikia gynybos srityje, valdo ypatingos svarbos informacinę infrastruktūrą, veikia srityse, kurios laikomos nacionaliniam saugumui užtikrinti strategiškai svarbių ūkio sektorių dalimi, ar įrašytas į Saugiojo tinklo naudotojų sąrašą, atlieka prekių pirkimą (-us), kurio (-ių) objekto (-ų) BVPŽ kodas nurodytas Viešojo pirkimo objektų, nurodytų Lietuvos Respublikos viešųjų pirkimų įstatymo 37 straipsnio 9 dalyje ir 47 straipsnio 9 dalyje, Bendrojo viešųjų pirkimų žodyno kodų sąraše, patvirtintame Lietuvos Respublikos Vyriausybės 2022 m. kovo 30 d. nutarimu Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“ ir taiko Lietuvos Respublikos viešųjų pirkimų įstatymo 17 straipsnio 5 dalies nustatytus reikalavimus. | | 13.4.2.16.  13.4.2.17. |
| **9.5. Tarptautinių sankcijų įgyvendinimas (Tarybos reglamento (ES) 2022/576 5 k straipsnis)** | Sutartis nutraukiama, jeigu paaiškėja, kad Tiekėjas atitinka bent vieną iš Tarybos Reglamento (ES) 2022/576 2022 m. balandžio 8 d. kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, 5k straipsnio sąlygų (taikoma, kol Reglamentas galioja). | |  |
| **10. SUBTIEKĖJŲ PASITELKIMAS IR KEITIMAS** | | | |
| **10.1. Sutarties vykdymui pasitelkiami ūkio subjektai** | Nepasitelkiami. | | 14 skyrius |
| **11. APLINKOSAUGINIAI IR SOCIALINIAI KRITERIJAI**  (taikoma, jeigu aplinkosauginiai ir (arba) socialiniai kriterijai nustatomi kaip Sutarties vykdymo sąlygos) | | | |
| **11.1. Aplinkosauginių kriterijų nustatymo teisinis pagrindas** | Aplinkosauginiai kriterijai Paslaugoms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.4.3 papunkčiu. | |  |
| **11.2. Aplinkosauginiai reikalavimai paslaugai ir/ar jos teikimui** | Perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos). | |  |
| **11.3. Socialiniai kriterijai** | Netaikoma | |  |
| **12. BENDRŲJŲ SĄLYGŲ PAKEITIMAI IR PAPILDYMAI**  (jeigu būtina dėl konkretaus Sutarties dalyko specifikos) | | | |
| **12.1.** | Bendrųjų sutarties sąlygų pakeitimai ir/ar papildymai nebus taikomi. | |  |
| **12.2.** | Bendrosiose sutarties sąlygose nurodytos alternatyvios nuostatos (su prierašu „jei taikoma“ ir pan.) taikomos tik tokiu atveju, jeigu jos konkrečiai aprašomos Specialiosiose sutarties sąlygose. | |  |
| **13. SPECIALIŲJŲ SUTARTIES SĄLYGŲ PRIEDAI** | | | |
| 13.1. Priedas Nr. 1 – Techninė specifikacija;  13.2. Priedas Nr. 2 – Pasiūlymas;  13.3. Priedas Nr. 3 – Atsakingi asmenys;  13.4. Priedas Nr. 4 – Asmens duomenų tvarkymo susitarimas. | | | |
| **14. ŠALIŲ PARAŠAI** | | | |
| Užsakovo atstovo vardas, pavardė  Atstovo pareigos  \_\_\_\_\_\_\_\_\_\_\_\_\_\_  (parašas) | | Tiekėjo atstovo vardas, pavardė  Atstovo pareigos  \_\_\_\_\_\_\_\_\_\_\_\_\_\_  (parašas) | |

\* Jei šis dokumentas pasirašomas elektroniniu būdu, šio dokumento pasirašymo ir registracijos datos užfiksuojamos šio dokumento metaduomenyse.